Rikunarita-ORG/Wikinium huggingface dataset:
# Ganesha

|  |  |  |  |
| --- | --- | --- | --- |
|

|  |  |  |
| --- | --- | --- |
|  |  **Ganesha** |  |

 |
|  |
| Paire | Shiva |
| Maire | Parvati |
| Vâhana | Mushika |
| Atributs | la pigassa, lo laç corredor, l'aiguilhon d'elefant, la defensa rompuda, la mala, lo pastis |
| Conjunt | Siddhî, Riddhî |
| Descendéncia | Kârttikeya Bhîshma |
| Autres noms | Ganapati Vighneshvara, Vinâyaka, Gajânana, Gajâdhipa, Ekadanta |

Ganesha montat suu son arrat.**Ganesha** (sanscrit : **गणेश** ; tanben conegut com **Ganapati** -sancrit : **गणपति** - o **Vinaika** - sancrit : **विनायक**) qu'ei un deu màgers dius Indians, venerat universaument peus indó e mei enlà per cèrtes jaisnistas e bodistas (e, mei enlà d'Índia, en Indonesia, Tailàndia e Cambòtja.

Qu'ei mitologicament lo hilh de la divessa Parvati (tanben aperada Kali) e de Shiva. Qu'ei representat dab un còs d'òmi ventrut e un cap d'elefant qui'u manca ua defensa. Que'u representan tanben montat sus un arrat.

Qu'ei lo diu de l'astre, deus començaments e de las letras. Que's cred que pòt escobar los obstacles mes que'n pòt tanben apitar en contra deus qui non l'aunoran pas com cau.

Lo son culte qu'apareish plan constituit e identificat de cap aus sègles IV e V, durant l'Empèri Gupta (l'"Etat d'Aur" de la civilizacion classica índi). La sècta Ganapatya que venera Ganesha com lo diu màger. Lo son temple màger qu'ei lo Shri Moreshwar Mandir (o Temple de Ganesha a Morgaon) dens lo Disctricte de Pune, en Índia.

## Legendas

De las divèrsas legendas contadas sus aqueth diu que podem mentàver las istòrias seguentas:

- Ganesha que ho creat per la Divessa Parvati quan Shiva èra absent. Parvati que domandè au son hilh de non pas deishar passar degun mentre que's banhava e per'mor d'aquò, Ganesha non deishè pas passar Shiva qui tornava. Esmalit, Shiva, qui non coneishèva pas ad aqueth mainatge, que l'escapcè còp sec en tot mandar lo son cap tan luenh que degun no'u podó pas jamei tornar trobar. Quan Shiva e vedó la tristessa e la colèra de Parvati, qu'aprometè de devarar sus tèrra e de's préner entau mainatge lo cap deu prumèr èste viu qui trobère. Que ho un elefant.

- Lo cap de Ganesha n'a pas qu'ua sola defensa. Que contan qu'ei per'mor que la se copè eth medish entà ne har un calam per escríver lo Mahabharata.

- Ganesha qu'aima hèra minjar e mei que mei las sucrarias. Un còp que s'èra hartat d'ofrendas qui l'avèvan hèitas e que se'n tornava sus l'esquia deu son arrat, ua sèrp qu'esparvolè la montura e lo diu que cadó en tot s'aubrir lo vente en en hasent càder las soa entralhas. Ganesha, que's prenó la sèrp entà se'n har ua cinta e que tornè pujar suu son arrat. Mes la lua que's trufè e, furiós, que's trenquè ua defensa entà la se lançar (auta version de l'origina de la soa defensa copada) en la maudisent. Repentida, la lua que li domandè perdon e, com ua malediccion no's pòt pas avalir mes sonque aleugerir, Ganeisha que la condemnè a créisher e a mermar e que maudigó los son devòts qui l'espièren durant lo Ganesh Chaturthi (los 10 dias de hèsta en aunor de Ganesha).
# Thane

|
 Thane ठाणे |
| --- |
| Descobridor o inventaire |  |
| Data de descobèrta |  |
| Contrari |  |
| Color |  |
| Simbòl de quantitat |  |
| Simbòl d'unitat |  |
| Proprietat de |  |
| Fondador |  |
| Compren |  |
| Data de debuta |  |
| Data de fin |  |
| Precedit per |  |
| Seguit per |  |
| Coordenadas |  |
|  |
| Geografia politica  |
| país | Índia  |
| estat | Maharashtra  |
| districte | districte de Thane |
| Geografia umana |
| Populacion (2011) | 1,841,488 ab. |

**Thane** (en marata: ठाणे *Ṭhāṇē*, o, ancianament, en anglés Thana) es una vila de Maharashtra, en Índia.

## Administracion

Thane fa partida de la metropòli de Mumbai e es tamben lo capluòc del districte de Thane.

## Demografia

Al recensament de 2011, la populacion de la vila èra de 1 841 488 abitants.

## Fonts

* (en) *Thane: Census 2011-2020 data*
# Bòxa anglesa

En 2007, Ruslan Chagaev bate Nikolai Valuev per lo titre de campion dau monde dei pes lords.
La **bòxa** (si ditz **bòxa anglesa** per evitar de confondre leis estils de bòxa diferents) es un espòrt de combat onte dos adversaris, de mema categoria de pes, si rescòntran sus un ring, ambé de gants de bòxa per de dire de limitar lei risques de copadura, e s'escambián de còups de ponhs, portats au visatge e pertot ensús de la cintura. Lo combat si devesís en intervalles de temps, lei rounds (o represas), separats per una minuta de repaus anonciat per una campana, onte lo pugilista si poirà far conselhar e sonhar se n'a besonh.
# Concani

Concani| Locutors | 2 300 000 |
| Classificacion lingüistica |
| **Concani** |
| Estatut oficial |
| Oficial de | Goa |
| Còdis lingüistics |
| ISO 639-2 | `kok`  |
| ISO 639-3 | `kok`  |
| Ethnologue | `kok`  |
| Glottolog | `konk1270`  |
| ASCL | 5204  |
| IETF | kok  |
| Mapa |
|  |

Lo **concani** (o konkani) es una lenga indoariana parlada en Índia.

## Localisacion e dialèctes

En Índia, lo concani es la lenga oficiala e principala de l'estat de Goa. la lenga es tamben parlada dins los estats vesins de Maharashtra, Karnataka e Kerala. Los concanis que vivon defòra de Goa son subretot los descendents d'aquels qu'an daissat Goa al sègle XVI, après la conquista portuguesa.

Lo concani, en granda part a causa de son istòria coloniala, es separat en dialèctes, que correspondon mai que mai als grops religioses.
A Goa, lo konkani indo es lo dialècte dominant. Lo long de las còstas de Karnataka e de Kerala lo konkani saraswat, es parlat tamben per d'indos. Existís tamben un dialècte cristian de Karnataka. Dins los ancians territòris portugueses, son parlats los dialèctes cristians de Bardes e de Saxtti.

La lenga es pas encara vertadièrament estandardizada. Lo dialècte indo de Goa tend a venir la norma. Mas la question de l'escritura es pas resolguda, qu'a Goa s'escriu amb lo devanagari, mentre que de cristians escriven amb l'alfabet latin. La causida del parlar de Goa, significa tamben lo regèt dels portiguismas dins lo lexic, per los remplaçar per de tèrmes manlevats al sanscrit.

## Classificacion

Lo concani fa partida de las lengas indoarianas del sud, una branca de las lengas indoarianas, que fan partida de la familha indoeuropèa.

## Referéncias

## Fonts

* (en) Rocky V. Miranda, 2007, *Konkani*, dins The Indo-Aryan Languages, George Cardona, Danesh Jain (eds.) p. 803-846, Routledge language family series, Londres, Taylor & Francis.

* Portal de las lengas
# Thiruvananthapuram

|
 Thiruvananthapuram തിരുവനന്തപുരം |
| --- |
| Descobridor o inventaire |  |
| Data de descobèrta |  |
| Contrari |  |
| Color |  |
| Simbòl de quantitat |  |
| Simbòl d'unitat |  |
| Proprietat de |  |
| Fondador |  |
| Compren |  |
| Data de debuta |  |
| Data de fin |  |
| Precedit per |  |
| Seguit per |  |
| Coordenadas |  |
|  |
| Geografia fisica |
| Superfícia | 214 km² |
| Geografia politica  |
| país | Índia  |
| estat | Kerala  |
| districte | districte de Thiruvananthapuram |
| Geografia umana |
| Populacion (2011) | 957 000 ab. |

**Thiruvananthapuram** (*tirovanantaporam* - o ancianament trivandrum, en malaialam, തിരുവനന്തപുരം *tiruvanantapuraṁ*) es la capitala de l’estat de Kerala en Índia.

## Administracion

Thiruvananhapuram es la capitala de Kerala e tamben lo capluòc del districte de Thiruvananthapuram.